Tiener vas ná baba se ontvoeringJashmea Albertus Foto: Deur die SAPD aan EWN verskaf ŉ Tienermeisie wat daarvan beskuldig word dat sy ŉ twee maande oue baba ontvoer het, is Donderdag in Wellington in hegtenis geneem. “Die baba, Jashmea Albertus, was ongedeerd,” het lt.kol. André Traut, woordvoerder vir die polisie in die Wes-Kaap, gesê. “Sy sal aan haar ma terugbesorg word.” Die tiener sal tot haar verskyning in die hof aangehou word. Die polisie ondersoek die saak. Die baba het verdwyn nadat ŉ 17-jarige, wat slegs as Bronwin bekend is, aangebied het om die baba Woensdag omstreeks 16:00 na ŉ tannie toe te neem. Die tiener het met die baba verdwyn. Lees ook: Tiener het glo baba ontvoer